_:n841de802c1d04f5e8ba035c89781b36fxb0
<http://schema.org/articleBody>
"Tipy a trikyV&#160;nasledujúcich riadkoch predstavíme trojlístok doplnkov, resp. rozšírení pre internetové prehliadače Firefox, Chrome a&#160;Opera. Ich spoločným menovateľom je správa našich poznámok či povedzme úloh.QuickFox Notes pre FirefoxNa úvod sa pristavíme pri internetovom prehliadači Firefox. Preň je určený napríklad doplnok QuickFox Notes. Po jeho inštalácii sa zástupca QuickFox Notes umiestni vedľa poľa zabudovaného webového vyhľadávania, do kontextového menu prehliadača a&#160;tiež do panela doplnkov. V&#160;princípe máme na výber tri možnosti správy našich poznámok. Buď sa zobrazia ako nové okno, na novej karte alebo budú súčasťou obsahu danej karty (tab).Výhodou je aj rýchle otváranie poznámok na karte alebo v&#160;okne cez spodného zástupcu, ktorý&#160;nájdeme v&#160;paneli doplnkov. Ovládanie je však vždy analogické.V&#160;okne vytvárania a správy našich poznámok máme možnosť zakladať nové položky, spravovať, zdieľať alebo upravovať už existujúce. Nová poznámka/úloha sa otvára ako&#160;ďalšia v&#160;okne. K&#160;dispozícii máme následne pomerne komplexný editor obsahu. Vieme napríklad rýchlo vkladať rôzne (často používané) symboly, aktuálny čas a&#160;dátum, návrhy Google alebo obsah systémovej schránky (clipboard). V&#160;editore máme pritom k&#160;dispozícii špeciálneho správcu clipboardu: ponúka zoznam posledných textov vložených do schránky. Zo zoznamu si môžeme vybrať, čo vložíme do poznámky.BANNER300V&#160;rámci menu nástrojov okna poznámok nechýba možnosť zobrazenia zoznamu všetkých položiek. Oceniť môžeme aj automatické ukladanie poznámok, možnosť ich ochrany šifrovaním, kontrolu pravopisu, prácu so skupinami, export na tlačiareň či odosielanie e-mailom.Obsah poznámky je možné importovať zo súboru alebo naopak obsah jednej či všetkých poznámok sa dá exportovať. Oceniť môžeme i&#160;vyhľadávanie a&#160;prácu s&#160;košom (prípadná obnova zmazaných poznámok).  Samozrejmosťou je možnosť „odosielania“ vysvieteného (vyselektovaného) textu alebo časti webovej stránky do poznámky. Stačí vybrať príslušný text a&#160;potom použiť položku kontextového menu.Cez položku Transfer je možné importovať/exportovať poznámky za pomoci rôznych služieb ako Evernote, Google Docs, Simplenote, Dropbox alebo Sugarsync. Doplnok ponúka i bohaté nastavenia, ktoré napríklad umožnia navoliť interval automatického ukladania obsahu, formát času aj farebnú paletu prostredia.AutorInBasicVeľkosť a verzia234 kB – 2.6DKontakt a Downloadhttps://addons.mozilla.orgQuick Note pre Google ChromePokiaľ používame konkurenčný prehliadač Google Chrome, siahnuť by sme v&#160;obchode Chrome Web Store mohli napríklad po projekte Quick Note.Po inštalácii doplnku do prehliadača a&#160;kliknutí na zástupcu sa presúvame do prostredia písania alebo správy poznámok. Ide o&#160;prehľadne spracované prostredie v&#160;štýle akéhosi „poznámkového bloku“. Pravá strana ponúka možnosť písania poznámok (alebo vkladania obsahu cez systémovú schránku), ľavá strana slúži na navigáciu – vidíme tu zoznam príslušných poznámok s&#160;možnosťou prechádzania medzi nimi, vyhľadávanie aj tlačidlo na pridávanie poznámky. Každú poznámku je možné dodatočne upravovať, prípadne mazať. Výhodou je, že takto zmazané poznámky ešte nie sú celkom stratené – k&#160;dispozícii je tu kôš s&#160;možnosťou obnovy obsahu. V&#160;nastaveniach si môžeme nechať ukladať naše poznámky v&#160;cloude (oblaku), čiže&#160;vo webovo orientovanej službe. Následne môžu byť prístupné aj na iných počítačoch, resp.zariadeniach. Napríklad i&#160;mobiloch. Novú poznámku tiež môžeme pridávať priamo označením časti textu na vybranej webovej stránke. Z&#160;kontextového menu potom vyberieme položku „Add selection to note“. Následne sa zobrazí bočný panel, kde vidíme príslušnú poznámku zachytenú. Takýmto spôsobom vieme pridať i&#160;viac poznámok na jednej stránke. Bočný panel sa dá schovávať, aby neprekážal pri práci s&#160;webom. Zároveň ponúka rýchly prechod do hlavného rozhrania správy našich poznámok.Autordiigo.comVerzia1.2.9Kontakt a Downloadhttps://chrome.google.com/webstoreOpera a Easy Sticky NoteAj pre internetový prehliadač Opera existujú rozšírenia, ktoré môžu slúžiť na správu našich poznámok. Jedným z&#160;nich je Easy Sticky Note.Po inštalácii rozšírenia jeho zástupcu nájdeme v&#160;hornej lište vedľa poľa zabudovaného vyhľadávania. Prostredníctvom spomínaného zástupcu môžeme zakladať (vytvárať) novú poznámku, prehliadať i&#160;mazať existujúce. Po vytvorení novej poznámky sa umiestni element na pracovnej ploche okna. Výhodou je skutočnosť, že poznámka je plávajúce okno, čiže ju môžeme ľubovoľne v&#160;rámci okna stránky presúvať. Ak sa nám plocha poznámky zdá priveľká, môžeme ju minimalizovať do jej titulku. Zároveň môžeme upravovať i&#160;jej veľkosť potiahnutím za pravý spodný roh. V&#160;titulku okna poznámky sa zároveň nachádzajú nástrojové tlačidlá. Poslúžia na vytvorenie novej poznámky, uloženie existujúcej či jej zmazanie.Easy Sticky Note majú aj ďalšie potenciálne výhody. Sú postavené na HTML5, pričom obsah je uchovávaný na miestnom (lokálnom počítači). K&#160;poznámkam tak môžeme pristupovať aj pri vypnutom internetovom pripojení. Poznámky sú priradené k&#160;príslušným doménam, čiže si môžeme ukladať rôzne poznámky na rôznych stránkach a&#160;neskôr k&#160;nim pristupovať (automaticky sa zobrazia pri opätovnej návšteve stránky).Špecialitou je tiež mód View all notes, prostredníctvom ktorého sa na samostatnom liste prehliadača Opera zobrazí prehľadný súpis všetkých spravovaných poznámok. Vrátane príslušných webov, pri ktorých boli vytvorené.&#160;Autorir193Veľkosť a verzia100 kB – 0.8Kontakt a Downloadhttps://addons.opera.com&#160;"
<https://zive.aktuality.sk/clanok/55296/piseme-a-spravujeme-poznamky-v-prehliadacoch/>